Haak-en-stekie: iRead 2011
Posted by Stel at 22:12
what a great idea to document all you've read. I must try an do that, as I'm like you, I read so much I will sometimes forget what I've read, and it can be a couple of chapters in to a book before I realise that I've already read it!!
Wow! Jy is beslis `n geesdriftige leser. Ek het toevallig op jou blog afgekom en was natuurlik verheug om van my boeke op jou lys te kry.
Jammer 'Woorde in die wind' het dit nie ge'maak' nie. Dis `n bundel saamgestel uit `n aantal van my kortverhale wat voorheen in tydskrifte verskyn het.
Onthou jy my? staan ook teenoor my naam op jou nie-gemaak-nie-lys. Daardie een is nie een van myne nie, hoor. Ek dink amper dis Elize Parker se skryfwerk.
Lekker lees in die jaar wat voorlê en weet maar net ek is erg jaloers oor jou lang leeslys.
Bloot vir die interessantheid wonder ek waar jy jou leesstof vandaan kry. Biblioteek of skud jy die sak?
Dan hoop ek daar is genoeg boekrakke in jou huis.
Weet jy van die facebookblad Lekkerlees Boekrakker. Ek dink dis wat dit genoem word . . .
Waar lesers hul gedagtes deel.
Ek loer soms daar in en staan verstom oor die verskillende smake as dit by lees kom.
Self wens ek ek kry meer gelees, voordat die vaak my saans oorneem.
Dit was nou interresant om jou lees-lys te sien. Mens leer so baie van mense deur te weet wat hulle lees. Daar is 'n paar op jou lys wat ek ook gelees het: Rian Manser, Alexander McCall Smith, Dana Snyman, Annelie Botes. Ek's bly om te sien jy lees ligte en swaar boeke. Ek is bietjie uit voeling uit met wat in die Afrikaanse boeke wereld aangaan - ek mis dit. Het jy al Deon Meyer gelees? Ek's ook nie mal oor Paul Coelho nie - ek sien jy het hom weggegee.
As jy van Afrika letterkunde hou probeer Chimamanda Ngozi Adichie. Sy is 'n Nigeriese skrywer. Ek's mal oor haar werk.
Hoe lees jy? Koop jy al die boeke, of kry by die bib, of lees op Kindle of so iets? Ek is outyds - ek koop alles. As ek daarvan hou dan bly dit op my rak, as ek nie daarvan hou nie gee ek dit vir die tweede-handse boekwinkel.
Lekker lees hierdie jaar!!
Ansie...as my man moet weet wat ek aan boeke bestee, jaag hy my werk toe!
Ek koop BAIE boeke, nuut en tweedehands, en lees by die bib. Kan nie dink dat ek gou 'n Kindle sal wil he nie. Hier staan al rakke en rakke vol, ons nuwe gastetoilet is nou al 'n mini-bibliotekie. EK gee baie weg ook, maar oooo die rakke bly vol.
Van Deon Meyer het ek sowaar nog net 2 of 3 gelees, wil nou die nuwe kry vir my sus en dit dan sommer self ook lees. Lyk my rillers, moord en bloed word nou baie gewild in Afrikaans, maar ek's nie te mal daaroor - As ek name nou reg onthou - Riana Mouton, Isa Konrad (? klink nou verkeerd). Kyk bietjie op Faceboek na die groep Lekkerlees Boekrak - die nuutstes word daar bespreek, daar is'n klompie skrywers en uitgewers ook op, en ek het daar 'n van klompie interessante boeke gehoor.